અમદાવાદ, 6 મેઃ સોમવારે અમદાવાદના સરદાર પટેલ મોટેરા સ્ટેડિયમમાં રમાયેલી રોમાચંક મેચમાં અભિનેત્રી શિલ્પા શેટ્ટીની રાજસ્થાન રોયલ્સ ટીમે શાહરુખ ખાનની ટીમ કોલકતા નાઇટ રાઇડર્સને 10 રનથી હરાવી આઇપીએલ 7માં પાંચમી જીતમાં હાંસલ કરી છે. નાઇટ રાઇડર્સની આ પાંચમી હાર છે. પોતાના બેટ્સમેનોના ઉમદા પ્રદર્શન થકી રાજસ્થાન રોયલ્સે કોલકતા નાઇટ રાઇડર્સ સામે 171 રનોનો પડકાર મુક્યો હતો, જેના જવાબમાં નાઇટ રાઇડર્સ ટીમમાં ઉતાર ચઢાવ બાદ 20 ઓવરમાં છ વિકેટ ગુમાવીને 160 રન જ બનાવી શકી. રાજસ્થાન રોયલ્સ તરફથી શેન વોટ્સન અને પ્રવીણ તાંબેએ ત્રણ-ત્રણ વિકેટ લીધી હતી.